নিয়োগ মামলায় কালীঘাটের কাকুর বিরুদ্ধে চার্জশিট সিবিআইয়ের

কলকাতা: স্বস্তি নেই কালীঘাটের কাকুর। প্রাথমিক নিয়োগ দুর্নীতি মামলায় (Primary Recruitment Scam) সাপ্লিমেন্টারি চার্জশিট (CBI Submitted Supplementary Chargesheet) জমা দিল সিবিআই। শুক্রবার কলকাতা ব্যাঙ্কশাল আদালতে (Bankshall Court, Kolkata) চার্জশিট জমা দেয় সিবিআই। অন্তর্বতী জামিন পাওয়ার কয়েক দিনের মাথায় প্রাথমিক মামলায় কালীঘাটের কাকুর বিরুদ্ধে চার্জশিট দিল সিবিআই। একই সঙ্গে বহিষ্কৃত তৃণমূল নেতা শান্তনু বন্দ্যোপাধ্যায়ের বিরুদ্ধেও চার্জশিট পেশ করেছেন তদন্তকারীরা। অযোগ্যদের নিয়োগের বিনিময়ে কোটি কোটি টাকা কী ভাবে পৌঁছেছে সুজয়কৃষ্ণের সংস্থায় চার্জশিটে উল্লেখ রয়েছে চার্জশিটে।

আরও পড়ুন: ট্যাংরার চিত্তনিবাসে পৌঁছল ফরেন্সিক

আদালতে শারীরিক অবস্থার কথা জানিয়ে জামিনে মুক্তি পেয়েছেন সুজয়কৃষ্ণ ভদ্র (Sujay Krishna Bhadras)। তাঁকে শর্তসাপেক্ষে জামিন দিয়েছে আদালত। জামিনের শর্ত হিসাবে বাড়ি থেকে হাসপাতাল ছাড়া কোথাও যেতে পারবেন না সুজয়কৃষ্ণ। বাড়িতে সিবিআই তাঁর ওপর নজরদারি চালাবে। কিন্তু এই স্বস্তি দীর্ঘদিন স্থায়ী হল না। শুক্রবার ব্যাঙ্কশাল আদালতে প্রাথমিক নিয়োগ দুর্নীতি মামলায় তাঁর বিরুদ্ধে চার্জশিট পেশ করেছে পুলিশ। সিবিআই চার্জশিটে উল্লেখ করেছে, কী ভাবে দুর্নীতির টাকা কালীঘাটের কাকুর কোম্পানিতে ঢুকেছে। চার্জশিটে নতুন করে ২০১ ধারা অর্থাৎ তথ্য প্রমাণ লোপাটের ধারা যোগ করেছে সিবিআই। এছাড়া জালিয়াতি, প্রতারণা, দুর্নীতি দমন আইন ও তথ্য প্রযুক্তি আইনের ধারাও রয়েছে চার্জশিটে।আগামী ২৮ ফেব্রুয়ারি এই সংক্রান্ত মামলার পরবর্তী শুনানি রয়েছে।

অন্য খবর দেখুন